Børne- og ungepolitikken 2015-18 - høring 
Sagsfremstilling 
41.                 Børne- og ungepolitikken 2015-18 - høring - Åbent 
  
  
SAGENS INDHOLD 
Børn og Skole fremlægger hermed forslag til Favrskov Kommunes Børne- og ungepolitik for 2015-2018 – ’Sammen 
om Børn og Unge’.  
  
Den foreslåede politik tager udgangspunkt i en vision om, at børn og unge trives og udvikler sig til robuste og 
kompetente borgere. På den baggrund angives fem hjørnesten for arbejdet for med børn og unge:  
  
· Kompetente børn og unge 
· Sunde børn og unge i trivsel 
· Fælles ansvar for læring, trivsel og dannelse 
· Dannelse i fællesskab  
· Støtte i fællesskabet 
  
De fem hjørnesten understøttes af en række eksisterende politikker, strategier, handleplaner og tiltag på tværs af 
politikområder (Sundhed, Kultur og Fritid, Arbejdsmarked, Folkeskoler, Dagtilbud, Børn og Familie). De 
væsentligste af disse er vedlagt som bilag. Denne oversigt formidles sammen med Børne- og ungepolitikken på 
Favrskov Kommunes hjemmeside. Oversigten vil være et dynamisk værktøj, der løbende opdateres i takt med, at 
nye tiltag vedtages og igangsættes.  
  
VURDERING 
I forslaget til Børne- og ungepolitik angiver Byrådet retningen for kommunens tilbud til børn og unge – fra 
sundhedspleje over dagtilbud og folkeskole til ungdomsuddannelse.  
  
Sammen om børn og unge angiver også retningen for samspillet med forældre, foreninger, virksomheder og det 
samlede lokalsamfund. 
  
Retningen er formuleret i brede vendinger for at give mulighed for mange forskellige veje og metoder i arbejdet. 
Samtidig er politikken skrevet med få ord. Dette er valgt for at gøre politikken let at læse og let at huske. Endelig 
 
Byråd 
24. marts 2015 
Sagsnr. 710-2012-
69442 
Dok.nr. 710-2015-
74811 
Sagsbehandler 
DPMJAL 
  
Tidl. politisk behandling 
  
Forventet sagsgang 
KF-U, BS-U, SS-U, AU, ØK, BY, høring, KF-U, 
BS-U, SS-U, AU, ØK, BY 
Lovgrundlag 
Lov om Social Service, Lov om Dagtilbud, Lov 
og Folkeskolen, Lov om Ungdomsskolen 
viser politikken sammenhængen mellem de forskellige hensigter, værdier og mål. 
  
Sammen om børn og unge bygger ovenpå Børne- og ungepolitikken 2011 – 2014 og de mange tiltag og resultater, 
som er opstået på baggrund af den. Det gælder ikke mindst den omlægning på det specialiserede socialområde og 
udviklingen af specialundervisningen, som er gennemført over de seneste år.  
  
Samtidig tager den nye Børne- og ungepolitik højde for ny lovgivning og nyere væsentlige politiske beslutninger, ikke 
mindst folkeskolereformen fra 2013. 
  
Endelig er retningen i den nye Børne- og ungepolitik bestemt af de forslag, som er indkommet gennem dialog med 
de mange interessenter omkring børn og unge, jf. nedenfor. Især tre fokusområder fremtræder stærkere efter forslag 
fra bestyrelser, ledere og medarbejderrepræsentanter: 
  
· Politikken er formuleret som en samlet Børne- og ungepolitik for alle Favrskov Kommunes forvaltninger – ikke kun 
for Børn og Skole. Dette er ikke mindst vigtigt, fordi de forskellige forvaltningers tilbud er gensidigt afhængige.  
· Forældrenes betydning for børn og unges trivsel og udvikling fremhæves. Det er afgørende, at forældre er tydelige 
og ansvarlige voksne, der viser livsmod, definerer normer, sætter grænser og i det hele taget er rollemodeller for god 
adfærd og gensidig respekt mellem mennesker. 
· Børn og unges trivsel er en fælles opgave for hele lokalsamfundet. Derfor fremhæves samspillet med foreningslivet, 
virksomheder, ungdomsuddannelser og frivillige.  
  
ØKONOMI 
Børne- og ungepolitikken skal udmøntes inden for de eksisterende økonomiske rammer.  
  
INDDRAGELSE 
Forslaget til ny Børne- og ungepolitik er udarbejdet efter en tidsplan, som blev vedtaget i Børne- og Skoleudvalget i 
september 2014. Undervejs har skole- og forældrebestyrelser været inddraget i prioritering af politikkens emner, 
værdier og retning. Herudover er tidligere versioner af forslaget til ny politik drøftet med en referencegruppe 
bestående af ledere, tillidsrepræsentanter og chefer for de berørte afdelinger. Endelig er det foreliggende forslag 
rettet til efter præsentation for en række mødregrupper og dialog med Den jyske Håndværkerskole. 
  
Sammen om børn og unge skal leve og udvikles i takt med, at behov, ønsker, muligheder og ressourcer ændrer sig. 
Politikken vil være et fast punkt på et årligt dialogmøde mellem Børne- og Skoleudvalget og bestyrelserne ved 
dagtilbud, skoler og ungdomsskole. 
  
Det foreslås, at Byrådet sender forslaget i høring med høringsfrist 30. april 2015, og at kredsen af høringsparter 
omfatter: 
  
· Alle bestyrelser og MED-udvalg ved institutioner og skoler 
· Bestyrelser ved DjH, Gymnasiet og Produktionsskolen 
· Folkeoplysende foreninger og Idrætssamvirke  
· Handicaprådet 
· Øvrige ved Kultur og Fritid, Social og Sundhed og Job og Økonomi 
  
INDSTILLING 
Direktøren for Børn og Skole indstiller til Byrådet: 
  
1. At Byrådet sender forslaget til Børne- og ungepolitikken 2015-18 i høring. 
2. At høringsfristen fastsættes til 30. april 2015. 
3. At kredsen af høringsparter godkendes. 
  
BESLUTNING 
  
Kultur- og Fritidsudvalget, 4. marts 2015: 
Fraværende: Ivan Nissen, Zacharias Nielsen 
  
Indstilles godkendt. 
  
Børne- og Skoleudvalget, 5. marts 2015: 
Fraværende: Ingen 
  
Ad 1) Indstilles godkendt. 
Ad 2) Indstilles godkendt. 
Ad 3) Indstilles godkendt med den tilføjelse, at høringskredsen udvides med privatskoler, friskoler og efterskoler i 
Favrskov Kommune. 
  
Social- og Sundhedsudvalget, 10. marts 2015: 
Fraværende: Ingen 
  
Indstilles godkendt. 
  
Arbejdsmarkedsudvalget, 11. marts 2015: 
Fraværende: Bo Andersen 
  
Indstilles godkendt. 
  
Økonomiudvalget, 18. marts 2015: 
Fraværende: Ingen 
  
Indstillingen fra Børne- og Skoleudvalget indstilles godkendt, idet forslaget til Børne- og ungepolitik 2015-18 også 
sendes til høring i Folkeoplysningsudvalget. 
  
Bilag 
  
  
  
  
Byråd, 24. marts 2015: 
Fraværende: Ingen 
  
Godkendt. 
Sammen om børn og unge - forslag til børne- og 
ungepolitik 2015-18 
710-2015-75889 
De 5 hjørnesten - eksempler på understøttende 
tiltag og politikker 
710-2015-33833 
